Merenkulun väylämaksujen korotusehdotus väärää talouspolitiikkaa - Helsingin seudun kauppakamari
Merenkulun väylämaksujen korotusehdotus väärää talouspolitiikkaa
ti, elo 23, 2011 12:17 CET
”Elinkeinoelämän on vaikea ymmärtää liikenne- ja viestintäministeriössä valmisteltua ehdotusta väylämaksujen korottamisesta 12 prosentilla. Tässä taloudellisessa tilanteessa suunnan odottaisi olevan päinvastainen”, sanoo varatoimitusjohtaja Jorma Nyrhilä Helsingin seudun kauppakamarista.
Ministeriön perustelujen mukaan väylämaksujen tuotot olivat vuonna 2010 noin 14 milj. euroa pienemmät kuin kulut. Yhtenä syynä pidetään mm. taloudellisesta taantumasta johtuvaa aluskäyntien määrän vähentymistä.
”On väärää talouspolitiikkaa tarkastella Suomen elinkeinoelämälle tärkeitä merikuljetuksia suppeasti pelkästään väylämaksuina. Asiassa on otettava laajempi tarkastelukulma. On myös vakavasti harkittava, voitaisiinko menoja pienentää esimerkiksi satamien lukumäärää vähentämällä”, toteaa Nyrhilä.
Ulkomaankaupalla on iso merkitys Suomelle. Tämä korostuu sekä talouden ylä- että alamäissä. Viennin osuus Suomen Bkt:stä on lähes 40 prosenttia.
elinkeinoelämä , satamat